[Video] ‘My Father’s War’: Sterre praat oor onontbeerlikhede vir ŉ premièreErica Wessels (Foto: Maroela Media) Die amptelike première van die tweetalige fliek My Father’s War was Donderdagaand ŉ sterbelaaide geleentheid in Cedar Square in Johannesburg. My Father’s War fokus op die gebroke verhouding tussen ŉ pa en sy rebelse tienerseun. Die prent speel af in 2003 en vertel van die verhaal van die 19-jarige Dap Smit (Edwin van der Walt) wat deurgaans met sy pa, Dawid (Stian Bam), ŉ veteraan van die Grensoorlog, baklei. Die twee mans kan oor niks saamstem nie en Dawid se vrou, Karina (Erica Wessels), word in die middel van hul epiese worsteling vasgevang. Wanneer Dap ’n reeks drome kry waarin hy ’n voetsoldaat tydens die Grensoorlog in die 1980’s is en hy sy pa op sy ouderdom ontmoet, verander alles. Maroela Media het met die sterre op die rooi tapyt gesels om te hoor wat die vyf móét-hê-items vir ŉ première is. Luister ook na Edwin van der Walt se onderhoud met Maroela Media waarin hy oor die fliek se storielyn gesels. My Father’s War word op 5 Augustus landwyd in teaters vrygestel.